Индиректан узрок настанка Савеза за промене је одлука Српског покрета обнове да напусти коалицију Заједно, чиме је она престала да постоји. Остатак тог удружења, примарно странке блиске ДС-у и ГСС-у, наставио је блиско да сарађује, те се нови савез окупио око њих. Мада је коалиција формирана у месецима пре НАТО бомбардовања Савезне Републике Југославије на пролеће 1999. године, њен најактивнији период представља друга половина те године, када су против власти Слободана Милошевића организовани бројни масовни протести широм земље, те примарно у Београду.